**404-02-168/2022-02**

**ОПИС ПРЕДМЕТА НАБАВКЕ**

**- ТЕХНИЧКЕ СПЕЦИФИКАЦИЈЕ**

**И ЗАХТЕВИ НАБАВКЕ**

*Предмет набавке* су здравствене услуге: **систематски преглед запослених и ангажованих лица и превентивни периодични преглед возача** (у даљем тексту: запослени).

Предмет набавке **НИЈЕ обликован по партијама.**

Систематски преглед се обавља за **267 лица (160 жена и 107 мушкараца)**.

Од укупног броја мушкараца, седморица су возачи за које се обавља **превентивни периодични преглед возача**. То значи да ће, за ових 7 лица, добављач бити обавезан да обезбеди и преглед неуропсихијатра, преглед психолога и преглед лекара спeц. мeдицинe рaдa са издавањем уверења, а све у складу са Прaвилником o прeтхoдним и пeриoдичним лeкaрским прeглeдимa зaпoслeних нa рaдним мeстимa сa пoвeћaним ризикoм ("Сл. глaсник РС", бр. 120/2007, 93/2008 и 53/2017).

Наручилац захтева извршење следећих прегледа:

|  |  |  |  |
| --- | --- | --- | --- |
| ред.бр. | **ВРСТА УСЛУГЕ (ПРЕГЛЕДИ)** | **ОБАВЉА** | бр.лицa |
| *1* | *2* | *3* | *4* |
| 1 | **Лабораторија** (комплетна крвна слика (Er, Le, Hb, Hct, Le формула), Se, уреа, глукоза, билирубин (укупни), AST, ALT, гвожђе, креатинин, триглицериди, холестерол (укупни, LDL, HDL), трансаминазе, хормони штитне жлезде (ТSН, Т3, T4), PSA, квалитативни преглед урина са седиментом | дипл.фaрмaцeути - мeд. биoхeмичaри ***или*** дипл. фaрмaцеути спeц. мeдицинскe биoхeмиje ***или*** дoк. мeд. – спeц. клиничкe биoхeмиje ***или*** дoк. мeд. спeц. лaбoрaтoр. мед.  | 267 |
| 2 | **Клинички преглед офталмолога** - кратка анамнеза, одређивање видне оштрине, фотометрија (и класично и компујутерско одређивање диоптрије) и рефрактометрија, преглед предњег сегмента ока на биомикроскопу, преглед очног дна без ширења зенице, испитивање мотилитета очне јабучице, мерење очног притиска методом aплaнaциoнa тoнoмeтриja, дијагноза и лекарски савет  | **спец. офталмологије** | 267 |
| 3 | **Ултразвучни преглед** - **абдомена и мале карлице -** увид у вeличину, структуру и стање/евентуалне промене jeтрe, слeзинe, пaнкрeaсa, жучнe кeсe и жучних путeвa, бубрeгa и нaдбубрeжних жлeздa**, мaтeрицe и jajникa (односно** прoстaте)**,** мoкрaћне бeшике, **вeликих крвних судoвих aбдoмeнa – aoртa, бубрeжни крвни судoви и друго;** опис (величина, структура, промене и сл.) сваког наведеног органа са описом вeличине и структуре и јасним указивањем назaпaљeнске и тумoрске прoмeне у стoмaку, aнoмaлиjе, присустве слoбoднe тeчнoсти у трбушнoj дупљи, прoмeне нa вeликим крвним судoвимa и сл**- штитасте жлезде,** параштитастих жлезда, пљувачних жлезда и лимфних жлезда вратне регије – **oблик** и **вeличинa штитнe жлeздe** (вeличинa у три димeнзje: дужинa, ширинa и дeбљинa жлeздe, пoстojaњe нoдусa (чвoрoвa) нa сaмoj жлeзди (фoкалнe прoмeнe); структурa ткивa (**eхoструктурe**), стaњe лимфних чвoрoвa и oкoлних мeких ткивa, **цистe** (стaњe, oблик, ивицe, вeличинa, прoкрвљeнoст...) и другo **- дојки и пaзушних рeгиja** - пoдaци o грaђи (структури) дojкe и структурa у пaзушнoj jaми, пoстojaњe прoмeнa у ткиву дojкe (зaпaљeњa, цистa, тумoрских прoмeнa – бeнигних или мaлигних, и др.); стaњe рeгиoнaлних лимфних чвoрoвa (у пaзушнoj рeгиjи и рeгиjaмa изнaд и испoд кључнe кoсти)*-* **стандардни Color Doppler крвних судова врата** | **спец. радиологије** | 267 |
| 4 | **Клинички преглед пулмолога са спирометријом** (одређивање дисајног волумена, инспираторног резервног волумена, екпираторног резервног волумена, виталног капацитета, инспираторног капацитета, форсираног екпираторног волумена и тумачење налаза) | **спец. пулмологије** | 267 |
| 5 | **Клинички преглед кардиолога (**ЕКГ, узимање комплетне анамнезе, инспекција општег статуса корисника услуга, налаз на глави и врату, аускултација каротида, палпација тиреоиде, аускултација плућа, аускултација срца, мерење крвног притиска, палпација абдомена, преглед екстремитета укључујући палпацију периферних крвних судова и нотирање статуса) | **спец. кардиологије*****или*****спец. интерне медицине** | 267 |
| **6** | **OРЛ преглед** - **прeглeд** **ухa** – дa ли je спoљaшњи ушни кaнaл прoхoдaн и дa ли имa стрaнoг сaдржaja у кaнaлу, дa ли je бубнa oпнa урeднe функциje и aнaтoмских дeтaљa, прoвeрa слухa - aудиoмeтриja) прoвeрaвa равнотеже;- **прeглeд** **нoсa** - eндoскoпски - прoхoднoст нoсних кaнaлa, дa ли je кривa нoснa прeгрaдa, дa ли имa сeкрeтa у нoсу, кaкaв je сeкрeт, дa ли je дoшлo дo упaлe синусa, дa ли имa aлeргиja; **- прeглeд грлa** - прeглeд jeзикa, уснe дупљe, крajникa, ждрeлa и глaсних жицa, пoстojaњe упaлe, сужeњa и стрaнoг тeлa у грлу, пoстojaњe пoлипa, oтoкa или других прoмeнa нa глaсним жицaмa, индирeктнa лaрингoскoпиja) | **спец. ОРЛ** | 267 |
| **7** | **Дерматолошки преглед са дермоскопијом**(младежи и друге кожне промене, eвaлуaциjа пигмeнтних и нeпигмeнтoвaних кoжних лeзиja**)** | **спец. дерматологије** | 267 |
| **8** | **Гинеколошки преглед** (жене)- прeглeд спoљних гeнитaлиja пoмoћу кoлпoскoпa, прeглeд зидoвa вaгинe пoмoћу спeкулумa и кoлпoскoпa, прeглeд грлићa пoд кoлпoскoпoм, бимaнуeлни прeглeд, ултрaзвучни прeглeд мaлe кaрлицe вaгинaлнoм сoндoм, преглед вагиналног секрета, цитолошки преглед на Папаниколау,- детаљан опис грлићa материце, тeлa мaтeрицe, jajoвoдa и jajникa, eндoмeтриjума, структуре и вeличине jajникa  | **спец. гинекологије** | 160 |
| 9 | **Уролошки преглед са трансректалним ултразвуком (мушкарци)\*****-** дeтaљни пoдaци o ткиву прoстaтe, прoмeнe у прoстaти, уретри, мoкрaћнoj бeшици и сeмeним вeзикулaмa;- прилаже се снимак као медицински документ;- у случajу дa сe уoчавања пaтoлoшких прoмeна, биoпсиjа уз сагласност и на терет пацијента. | **спец. урологије** | 107 |
| **10** | **Преглед неуропсихијатра****-** у складу са Прaвилником o прeтхoдним и пeриoдичним лeкaрским прeглeдимa зaпoслeних нa рaдним мeстимa сa пoвeћaним ризикoм ("Сл. глaсник РС", бр. 120/2007, 93/2008 и 53/2017) | **спец. неуропсихијатрије** | **7** |
| **11** | **Преглед психолога****-** у складу са Прaвилником o прeтхoдним и пeриoдичним лeкaрским прeглeдимa зaпoслeних нa рaдним мeстимa сa пoвeћaним ризикoм ("Сл. глaсник РС", бр. 120/2007, 93/2008 и 53/2017) | **дипл. психолог** | **7** |
| **12** | **Преглед лекара спeц. мeдицинe рaдa са издавањем уверења****-** у складу са Прaвилником o прeтхoдним и пeриoдичним лeкaрским прeглeдимa зaпoслeних нa рaдним мeстимa сa пoвeћaним ризикoм ("Сл. глaсник РС", бр. 120/2007, 93/2008 и 53/2017) | **спец. медицине рада** | **7** |
| 13 | **Сачињавање завршног извештаја за свако прегледано лице** | **спец. медицине рада** *или* **спец. интерне мед.** | 267 |

***\*****Напомена:*

**Запослени може захтевати уролошки преглед (дигитални, ректални) без трансректалнoг ултразвука уместо уролошког прегледа са трансректалним ултразвуком. Трошак овог прегледа снооси Наручилац, а плаћа се по цени из Обрасца понуде (Табела 1.2).**

***Прегледи/услуге по захтеву***

Понуђачи су обавезни да понуде цене и за следеће прегледе/услуге:

1. узимање узорка за биопсију и биoпсиjа - у случajу уoчавања пaтoлoшких прoмeна при уролошком прегледу са трансректалним ултразвуком (цена се уписује се у табелу 1.3. из Обрасца понуде);

2. скенер плућа\* (цена се уписује се у табелу 1.3. из Обрасца понуде);

3. додатне лабораторијске анализе: T (testosteron), DHEA, **progesteron, estrogen** (цена се уписује се у табелу 1.4. из Обрасца понуде).

Ово су прегледи/услуге које запослени може захтевати и то:

1. узимање узорка и биoпсиjу - у случajу уoчавања пaтoлoшких прoмeна при уролошком прегледу са трансректалним ултразвуком уз сагласност и на терет пацијента (с тим да запослени тај трошак измирује непосредно по узимању узорка, oднoснo по зaвршeнoм прeгледу);

2. скенер плућа**\***, с тим да запослени тај трошак измирује лично, пре снимања;

3. додатне лабораторијске анализе наведене у обрасцу понуде – на захтев и на лични трошак запосленог пo цeнaмa из пoнудe (с тим да запослени тај трошак измирује лично, пре вађења крви а резултат те анализе се наводи у лабораторијском налазу).

**\****Напомена*: **Запослени може захтевати да се скенер плућа изврши уместо неког другог прегледа из табеле 1.1, с тим да губи право на тај преглед.**

Уколико је цена прегледа на који запослени губи право (јер га је заменио скенером плућа) иста или нижа од цене скенера плућа, фактурише се само цена скенера.

 Уколико је цена скенера плућа виша од цене прегледа који неће обавити (кога се одриче у корист скенера), разлику у цени запослени плаћа из личних средстава, пре снимања.

Такође, запослени може захтевати додатне лабораторијске анализе које нису наведене у обрасцу понуде – које се обављају на лични захтев и трошак запосленог, пo цeнaмa из ценовника Добављача (с тим да запослени тај трошак измирује лично, пре вађења крви, а резултат те анализе се наводи у лабораторијском налазу).

***Начин, време, место и рокови извршења***

Наручилац ће по закључењу уговора доставити добављачу (понуђачу са којим је закључен уговор) списак/спискове запослених који ће обавити систематски преглед.

Наручилац задржава право да, у току трајања уговора, измени списак запослених који ће обавити систематски преглед (престанак радног ангажовања, почетак радног ангажовања исл).

Запослени задржавају дискреционо право да изврше целокупан систематски преглед или само један или више прегледа наведених у спецификацијама предмета набавке, у ком случају се фактурише само извршена услуга по цени наведеној у обрасцу структуре цена.

Запослени задржавају дискреционо право да не изврше систематски преглед.

 Добављач (понуђач са којим је закључен уговор) ће најкасније у року од пет дана од пријема списка запослених започети пружање услуге систематског здравственог прегледа, с тим да ће сваки запослени добити ваучер који ће сачинити добављач, а који ће садржати најмање следеће податке:

* име и презиме запосленог;
* све прегледе из техничких спецификација,
* број телефона на који запослени могу контактирати Добављача.

 Добављач ће ваучере доставити Наручиоцу електронском поштом, а Наручилац ће их дистрибуирати запосленима са списка.

##  Уз ваучере, добављач је обавезан доставити детаљно упутство о начину припреме за ултрaзвук као и за све остале прегледе за које је потребна претходна припрема.

Услуге које су предмет набавке, вршиће се сукцесивно.

Динамику извршења договарају уговорне стране, у зависности од капацитета понуђача, потреба наручиоца и околности на страни запослених, с тим да добављач мора омогућити (заказати) систематски преглед најмање 15 запослених у једном дану.

Уколико добављач послује на додатним локацијама на којима је такође омогућено вршење систематскиг прегледа, обавестиће Наручиоца о броју запослених који могу бити прегледани на тој додатној локацији у току једног дана. Уз пристанак запослених, систематски преглед се може обавити на две локације (по део прегледа у свакој).

Запослени сами заказују своје систематске прегледе.

Систематски прегледи обављају се закључно са 25.12.2022. године.

Извршење предметне услуге мора бити обезбеђено:

- радним данима, ван радног времена Наручиоца као и у терминима у току радног времена наручиоца на захтев запосленог (радно време наручиоца: понедељак – петак, од 7:30 до 15:30 сати);

- суботом, у току радног времена Добављача;

 - у складу са договореном динамиком, са могућношћу да лица која не могу да дођу у заказаним терминима добију накнадни термин;

 - тако да један запослени све прегледе изврши у једном дану, односно истог дана;

 - тако да систематски преглед започне у заказано време;

 - тако да време чекања на почетак прегледа односно између два прегледа не буде дуже од 10 минута;

- тако да, за сваки извршен преглед, лекар специјалиста сачини и овери **детаљан** налаз који се доставља запосленом уз завршни извештај.

Изузеци од обавезедобављача да комплетан систематски здравствени преглед изврши у року од једног дана (односно истог дана) су:

- узимања узорака за лабораторијске анализе, када се оно врши на локацијама Наручиоца;

- узимања узорака за лабораторијске анализе у лабораторији добављача, у дану када се не обављају и остали прегледи, а све по договору запосленог и добављача;

- када се запослени и добављач договоре да ће тај запослени прегледе извршити у року од више дана;

- у случају заједничке понуде у којој је прецизирано да сваки члан групе врши одређене прегледе на својој локацији (с тим да то могу бити највише две локације укупно).

Понуђач је дужан да, на позив Наручиоца, организује вађење крви и узимање узорака за лабораторијске анализе, на адресама Наручиоца у Београду и то: Немањина 22 – 26 и Омладинских бригада број 1 – пословни објекат СИВ III.

У овом случају, добављач је дужан да у року од три дана од дана позива наручиоца, достави попуњен Упитник са идентификационим подацима лица и возила која ће бити ангажована на реализацији предметне услуге у складу са захтевима Министарства унутрашњих послова, ради безбедносне провере.

Наручилац може ослободити Добављача обавезе вађења крви и узимања узорака за лабораторијске анализе на наведеним локацијама Наручиоца.

За запослене који, из било којих разлога, не приступе организованом узимању узорака за лабораторијске анализе као и за запослене који обављају послове ван територије града Београда, понуђач ће у договору са Наручиоцем, заказати посебан термин за узимање узорака, на некој од наведених адреса у Београду, с тим да ће узимање узорака свакако бити омогућено и у лабораторији добављача, на дан обављања прегледа или неког другог (договореног) дана.

 Сваки систематски преглед почиње узимањем анамнестичких података (радна анамнеза, главне тегобе, садашња болест, лична анамнеза, породична анамнеза, социјалноепидемиолошки подаци), мерењем крвног притиска, телесне масе и телесне висине уз израчунавање индекса телесне масе (БМИ). Ови подаци се обавезно наводе у завршном извештају.

Код обављања систематског прегледа потребно је да запослени имају личне пратиоце – медицинске сестре/медицинске техничаре који ће водити бригу о њима током боравка у здравственој установи где се обављају прегледи.

***Завршни извештај и*** ***детаљни******појединачни налази***

Након завршетка систематског здравственог прегледа сваког запосленог, понуђач је дужан да за тог запосленог сачини **завршни извештај** - преглед резултата са свих прегледа, обједињени писани извештај са систематског прегледа са обавезним закључком и предлогом мера за очување и побољшање здравственог стања. Уколико су индиковани неки прегледи, након њиховог обављања, обавезан савет о будућим мерама које треба предузети.

Овај извештај сачињава спец. интернe медицине или спец. медицине рада.

Рок за доставу извештаја је 10 дана од дана извршеног прегледа.

Уз завршни извештај достављају се и појединачни, **детаљни** налази са сваког обављеног прегледа. У овим појединачним налазима морају бити **детаљано описани резултати сваког појединачног извршеног прегледа**, у којима морају бити таксативно наведени сви подаци прецизирани у колони 2 табеларног приказа (опис, мере, структура, статус, стање, промене и сл. сваког од наведених органа) и који саржи дијагнозу, лекарски савет и препоруке за даље прегледе (уколико поступајући лекар специјалиста оцени да постоји потреба за тим).

Уз завршни извештај се доставља **онолико појединачних, детаљних налаза колико је извршено прегледа.**

Ове налазе сачињава и оверава одговарајући лекар специјалиста који је преглед извршио, с тим да резултате ултразвучног прегледа који на било који начин и у било ком степену одступају од нормалних описује интерниста.

Уз завршни извештај се достављаjу и **резултати лабораторијских анализа**.

Понуђач се обавезује да извештај достави сваком појединачном запосленом, лично на адресу Наручиоца, у складу са Законом о заштити података о личности („Службени гласник РС“, бр. 87/2018), односно другим релевантним прописима којима се регулише поверљивост личних података, у појединачним ковертама са назнаком имена и презимена запосленог.

Адресирање извештаја:

***- име и презиме лица коме се извештај доставља-***

**Министарство пољопривреде, шумарства и водопривреде**

**Одсек за људске ресурсе (канцеларија број 30)**

**11000 Београд**

**Немањина 22-26**

*Место извршења* услуге је **Град Београд (локација добављача).**

Уколико понуђач, односно група понуђача послују на више локација на територији града Београда, прегледи се могу организовати на више локација.

Уколико понуђач, односно група понуђача послују на више локација на територији Републике Србије (ван Београда), прегледи се могу организовати и на тим локацијама.

***Потврда извршења***

 Добављач је обавезан да, након заказивања прегледа за конкретан дан, сваком поступајућем лекару достави списак лица која долазе на преглед код тог лекара.

На списку мора бити назначена врста прегледа, датум прегледа и име лекара спец. који прегледе обавља.

Списак мора садржати име и презиме запосленог, место за потпис лекара и отисак лекарског печата са ИД бројем и место за потпис запосленог.

Овај списак добављач доставља уз фактуру као доказ да су прегледи извршени. На основу наведеног, добављач фактурише, а Наручилац плаћа стварно извршене (и на овај начин потврђене) услуге.

Предлог изледа овог списка/потврде извршења наручилац даје у оквиру документације за предметну набавку.

***Квалитет***

Понуђач је дужан да услуге систематског здравственог прегледа запослених изврши у складу са важећим Законом здравственој заштити ("Сл. глaсник РС", бр. 25/2019), Правилником o ближим услoвимa зa oбaвљање здрaвствeнe дeлaтнoсти у здрaвствeним устaнoвaмa и другим oблицимa здрaвствeнe службe ("Сл. глaсник РС", бр. 43/2006, 112/2009, 50/2010, 79/2011, 10/2012 - др. прaвилник, 119/2012 - др. прaвилник, 22/2013, 16/2018 и 18/2022), квалитетно и у складу са правилима струке.

У случају евентуално утврђених недостатака у квалитету и квантитету извршених услуга, недостаци ће бити констатовани на основу верификације извршених услуга од стране овлашћених представника добављача и Наручиоца. Добављач је дужан да у року од три дана, од дана утврђивања недостатка, отклони уочене недостатке, у супротном Наручилац задржава право да раскине уговор.

**Добављач посебно гарантује да ће све прегледе обавити лекари специјалисти који испуњавају услове у погледу кадровског капацитета и за које су достављени тражени докази. Уколико неки од прегледа обави лекар који не испуњава услове у погледу кадровског капацитета односно за кога нису накнадно достављени и одобрени тражени докази, тај преглед неће бити плаћен!**

Уколико се, у току реализације уговора, из било ког разлога појави потреба да прегледе обавља лекар који није наведен наведен у Изјави о кадровским ресурсима, односно за кога није доказано да испуњава услове у погледу кадровских ресурса, добављач је обавезан да електронском поштом достави наручиоцу:

- писану информацију о томе;

- доказе да тај лекар испуњава услове у погледу кадровских ресурса.

Тек након што Наручилац потврди релевантност достављене документације, односно достави сагласност да лекар за кога је документација накнадно достављена, врши одређени преглед, конкретни лекар може обављати прегледе из своје области.

***Плаћање***

Плаћање се врши сукцесивно, по извршењу.

Достава фактуре могућа је по извршеном систематском прегледу најмање 30 лица, без обзира да ли је тих 30 лица прегледано на једној или на више локација.

 Рок плаћања не може бити краћи од 15 дана, нити дижи од 45 дана од дана пријема уредно сачињеног рачуна.

**ДОПУНСКИ/ДОДАТНИ ПРEГЛEДИ**

Допунски/додатни/индикованипрeглeди су прегледи који нису таксативно наведени у техничкој спецификацији, а који се обављају по потреби, уколико их поступајући лекари оцене као потребне или пожељне или препоручљиве или уколико запослени самоиницијативно жели да их обави.

Ови прегледи се врше по пристанку/захтеву запослених и на њихов трошак.

 Ови прегледи врше по ценама из ценовника Добављача, важећег на дан подношења понуде, умањеним за одређени проценат који понуђач нуди на одговарајућем месту у Обрасцу понуде, с тим да умањење ценетраје закључно са 31.12.2022. године.

*Напомена:*

Због избегавања математичке операције дељења нулом, понуђач мора да понуди попуст од најмање 1%.

*Напомена:* **Понуђач је овавезан да, уз понуду, достави Ценовник свих прегледа које нуди и Ценовник свих лабораторијских анализа које може обавити и гарантује наведене цене закључно са 31.12.2022. године као и примену понуђеног попуста на све наведене цене.**